CELEX: 32006R0430
Language: el
Date: 2006-03-15 00:00:00
Title: Κανονισμός (ΕΚ) αριθ. 430/2006 της Επιτροπής, της  15ης Μαρτίου 2006 , για αναγνώριση των εργασιών ελέγχου τήρησης των προδιαγραφών εμπορίας που εφαρμόζονται στα νωπά οπωροκηπευτικά οι οποίες διενεργούνται στη Σενεγάλη πριν από την εισαγωγή στην Ευρωπαϊκή Κοινότητα

16.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 79/7
            
         
      ΚΑΝΟΝΙΣΜΌΣ (ΕΚ) αριθ. 430/2006 ΤΗΣ ΕΠΙΤΡΟΠΉΣ
   
   της 15ης Μαρτίου 2006
   για αναγνώριση των εργασιών ελέγχου τήρησης των προδιαγραφών εμπορίας που εφαρμόζονται στα νωπά οπωροκηπευτικά οι οποίες διενεργούνται στη Σενεγάλη πριν από την εισαγωγή στην Ευρωπαϊκή Κοινότητα
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση των αγορών στον τομέα των οπωροκηπευτικών (1), και ιδίως το άρθρο 10,
   Εκτιμώντας τα ακόλουθα:
   
               (1)
            
            
               Το άρθρο 7 του κανονισμού (ΕΚ) αριθ. 1148/2001 της Επιτροπής, της 12ης Ιουνίου 2001, σχετικά με τους ελέγχους τήρησης των προδιαγραφών εμπορίας που εφαρμόζονται στον τομέα των νωπών οπωροκηπευτικών (2), καθορίζει τους όρους για την αναγνώριση των εργασιών ελέγχου που εκτελούνται από ορισμένες τρίτες χώρες, οι οποίες το ζητούν, πριν από την εισαγωγή στην Κοινότητα.
            
         
               (2)
            
            
               Οι αρχές της Σενεγάλης διαβίβασαν στην Επιτροπή αίτηση για την αναγνώριση των εργασιών ελέγχου που εκτελούνται υπό την ευθύνη του Direction de la Protection des végétaux du Ministère de l’Agriculture et de l’Hydraulique. Στην αίτηση αυτή αναφέρεται ότι ο ανωτέρω οργανισμός διαθέτει το αναγκαίο προσωπικό, εξοπλισμό και εγκαταστάσεις για την εκτέλεση αυτών των ελέγχων, ότι χρησιμοποιεί μεθόδους ισοδύναμες προς αυτές που μνημονεύονται στο άρθρο 9 του κανονισμού (ΕΚ) αριθ. 1148/2001 και ότι τα νωπά οπωροκηπευτικά που εξάγονται από τη Σενεγάλη και προορίζονται για την Κοινότητα ανταποκρίνονται στις κοινοτικές προδιαγραφές εμπορίας.
            
         
               (3)
            
            
               Σύμφωνα με τις πληροφορίες που διαβιβάστηκαν από τα κράτη μέλη στην Επιτροπή, κατά την περίοδο 2001 έως 2005, ήταν σχετικά ολιγάριθμες οι περιπτώσεις μη τήρησης των προδιαγραφών εμπορίας όσον αφορά τις εισαγωγές από τη Σενεγάλη νωπών οπωροκηπευτικών.
            
         
               (4)
            
            
               Κατά συνέπεια, πρέπει να αναγνωρισθούν οι έλεγχοι τήρησης των προδιαγραφών που διενεργούνται από τη Σενεγάλη, με ισχύ από την ημερομηνία εφαρμογής της διαδικασίας διοικητικής συνεργασίας η οποία προβλέπεται στο άρθρο 7 παράγραφος 8 του κανονισμού (ΕΚ) αριθ. 1148/2001.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Αναγνωρίζονται, σύμφωνα με το άρθρο 7 του κανονισμού (ΕΚ) αριθ. 1148/2001, οι έλεγχοι τήρησης των προδιαγραφών εμπορίας που εφαρμόζονται στα νωπά οπωροκηπευτικά οι οποίοι διενεργούνται από τη Σενεγάλη πριν από την εισαγωγή στην Κοινότητα.
   Άρθρο 2
   Τα στοιχεία του επίσημου ανταποκριτή και του οργανισμού ελέγχου στη Σενεγάλη που μνημονεύονται στο άρθρο 7 παράγραφος 2 δεύτερο εδάφιο του κανονισμού (ΕΚ) αριθ. 1148/2001, παρατίθενται στο παράρτημα του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Ο παρών κανονισμός εφαρμόζεται από την ημερομηνία δημοσίευσης στη σειρά C της Επίσημης Εφημερίδας της Ευρωπαϊκής Ένωσης της ανακοίνωσης που μνημονεύεται στο άρθρο 7 παράγραφος 8 του κανονισμού (ΕΚ) αριθ. 1148/2001, σχετικά με την καθιέρωση της διοικητικής συνεργασίας μεταξύ της Κοινότητας και της Σενεγάλης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Μαρτίου 2006.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 297 της 21.11.1996, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 47/2003 της Επιτροπής (ΕΕ L 7 της 11.1.2003, σ. 64).
   
      (2)  ΕΕ L 156 της 13.6.2001, σ. 9· κανονισμός όπως τροποποιήθηκε τελευταία από τον κανονισμό (ΕΚ) αριθ. 408/2003 (ΕΕ L 62 της 6.3.2003, σ. 8).
   
      ΠΑΡΑΡΤΗΜΑ I
      Επίσημος ανταποκριτής κατά την έννοια του άρθρου 7 παράγραφος 2 του κανονισμού (ΕΚ) αριθ. 1148/2001:
      
                  Ministère de l’Agriculture et de l’Hydraulique
               
            
                  Direction de la protection des végétaux
               
            
                  BP 20054 Thiaroye Dakar
               
            
                  Σενεγάλη
               
            
                  Τηλ. (221) 834 03 97
               
            
                  Φαξ (221) 834 28 54/834 42 90
               
            
                  Ηλ. ταχυδρομείο: almhanne@hotmail.com
               
            
                  almhanne@yahoo.fr
               
            Οργανισμός ελέγχου κατά την έννοια του άρθρου 7 παράγραφος 2 του κανονισμού (ΕΚ) αριθ. 1148/2001:
      
                  Ministère de l’Agriculture et de l’Hydraulique
               
            
                  Direction de la protection des végétaux
               
            
                  Bureau qualité de la Division Législation et Contrôle phytosanitaire
               
            
                  Τηλ. (221) 834 03 97
               
            
                  Φαξ (221) 834 28 54
               
            
                  Ηλ. ταχυδρομείο: dpv1@sentoo.sn
               
            
                  almhanne@yahoo.fr